b'\n_START_ARTICLE_\nVilma Bukovec\n_START_SECTION_\n\xc5\xbdivljenje\n_START_PARAGRAPH_\nPo opravljeni maturi na gimnaziji v Novem mestu je v Ljubljani \xc5\xa1tudirala na pravo in glasbo. Med vojnimi leti 1942 in 1943 je bila internirana v Italijo, leta 1944 pa je za\xc4\x8dela peti v zboru ljubljanske Opere, kjer se je kmalu razvila in za\xc4\x8dela dobivati solisti\xc4\x8dne pevske vloge (debutirala je kot Siebel). Kot solistka je nastopala v \xc5\xa1tevilnih dr\xc5\xbeavah sveta (Francija, Belgija, Poljska, \xc4\x8ce\xc5\xa1ka, Slova\xc5\xa1ka, Romunija, Bolgarija, Rusija, Gr\xc4\x8dija, \xc5\xa0panija, Egipt, Ljudska republika Kitajska ...) in prejela ve\xc4\x8d mednarodnih nagrad in priznanj._NEWLINE_Po 40. letih aktivnega petja se je leta 1982 poslovila z odra ljubljanske Opere, kjer je dolgo \xc4\x8dasa veljala za primadono. Posnetih ima tudi ve\xc4\x8d opernih vlog.'